

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.628**

(prot.Nr.49, 21.§)

**Par grozījumiem Daugavpils pilsētas domes 2009.gada 10.decembra lēmumā Nr.879 “Par zemesgabalu iznomāšanu baznīcai pieguļošās teritorijas uzturēšanai un labiekārtošanai”**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 6.1 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 53. un 137.punktu, izvērtējot Daugavpils Svēto Apustuļu Pētera un Pāvila pareizticīgo draudzes, vienotais reģistrācijas Nr.90001046568, juridiskā adrese: Zeltkalna iela 52, Daugavpils, 2020.gada 4.septembra vēstulē “Par zemesgabala nomas līguma Nr.ZZ 8 un Nr. ZZ 20 pagarināšanu" (reģistrēta Daugavpils pilsētas domē (turpmāk – Dome) 04.09.2020. Nr.1736/1.2.-6) izteikto lūgumu pagarināt nomas līgumu termiņu, ņemot vērā Domes Pilsētbūvniecības un vides komisijas 2020.gada 30.septembra sēdes lēmumu, atbalstot Daugavpils Svēto Apustuļu Pētera un Pāvila pareizticīgo draudzes lūgumu par nomas līgumu termiņu pagarināšanu (protokola izraksts Nr.2), starp Domi un Daugavpils Svēto Pētera un Pāvila pareizticīgo draudzi 2010.gada 9.marta noslēgto zemesgabala Daugavpilī, Zeltkalna ielā 52, nomas līgumu Nr.ZZ 8 un 2010.gada 10.jūnija noslēgto zemesgabala Daugavpilī, Ormaņu ielā 20, nomas līgumu Nr.ZZ 20 ar papildinājumiem (turpmāk kopā – Līgumi); ka nomnieks Daugavpils Svēto Apustuļu Pētera un Pāvila pareizticīgo draudze ir labticīgi pildījis Līgumu saistības – tam nav nenokārtotu parādsaistību, ievērojot sabiedrības intereses un lietderības apsvērumu – pašvaldības teritorijas uzturēšana un labiekārtošana, Domes Īpašuma komitejas 2020.gada 19.novembra sēdes atzinumu, Domes Finanšu komitejas 2020.gada 19.novembra sēdes atzinumu, atklāti balsojot: PAR – 12 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt Domes 2009.gada 10.decembra lēmumā Nr.879 “Par zemesgabalu iznomāšanu baznīcai pieguļošās teritorijas uzturēšanai un labiekārtošanai” šādus grozījumus:
2. Papildināt lēmuma tekstā aiz vārda “Svēto” ar vārdu “Apustuļu”.
3. Aizstāt lēmuma tekstā skaitļus un vārdus “2020.gada 31.decembrim” ar skaitļiem un vārdiem “2030.gada 31.decembrim”.
4. Papildināt 5.punktu ar 5.3.apakšpunktu šādā redakcijā:

“5.3. atbild par ugunsdrošību zemesgabalā.”

1. Domes Īpašuma pārvaldīšanas departamentam saskaņā ar šo lēmumu sagatavot atbilstošu vienošanos par grozījumiem Līgumos.

Domes priekšsēdētājs *(personiskais paraksts)* I.Prelatovs